Şəki İslam Mədrəsəsi

Şəki İslam Mədrəsəsi − Şəki İslam Kolleci (Şəki İslam Mədrəsəsi)

 Yaradılması 

Şəki İslam Kolleci  Dini Qurumlarla İş Üzrə Dövlət Komitəsinin təsis olunması ilə 23.04.2002-ci ildə 95 nömrəli şəhadətnamə ilə yenidən rəsmi qeydiyyatdan keçmişdir.

Şəki İslam Kolleci 15 mart 2017-ci il tarixində isə yenidən dövlət qeydiyyatından keçərək "Kollec" statusu almışdır.

 Fəaliyyəti 
Şəki İslam Kolleci fəaliyyətə başladığı tarixdən bu günə qədər Azərbaycanda 275-dən çox (Qurani-Kərimi tam əzbərləyən) hafiz yetişdirmişdir. Kollecdə hafizliklə yanaşı Dini biliklər, İslam tarixi, İslam əxlaqı, Ərəb dili və kompüter dərsləri tədris olunur.

Milli və mənəvi dəyərlərinə bağlı, geniş dünyagörüşünə sahib, "Qurani-Kərim"in əxlaqı ilə əxlaqlanan, bu yolda əzmlə səy göstərən, ilahi rizanı qazanmağa çalışan Quran hafizləri yetişdirməyi qarşısına məqsəd qoyan kollecdə hal-hazırda 85 (səksən beş) şagird-tələbə yatılı vəziyyətdə təhsil alır. Onu da qeyd edək ki, eyni zamanda şagirdlərin dünyəvi fənləri də öyrənməsi qarşılarında əsas hədəf olmuş və bu səbəbdən həm kollecdə əsas hesab edilən fənlərin ələvə məşğələləri təşkil olunmuş, həm də kollecin yaxınlığında yerləşən tam orta ümumtəhsil müəsisəsində orta təhsil almaları üçün lazım olan şərait tamamilə yaradılmışdır.

Hafizlik tədrisini başa vuran Hafizlər orta məktəbi də bitirdikdən sonra bir çoxu müxtəlif ixtisaslarda ali təhsil (Universitet, magistratura, doktorantura) alırlar.

 Həmçinin bax 
 Cümə məscidi (Şəki)
 Mədrəsə
 Mədrəsə-məscid (İçərişəhər)
 Mədrəsə Kukeldaş (Daşkənd)

 Xarici keçidlər 
 Şəki Cümə Məscidi və Şəki İslam Mədrəsəinin qısa tarixi.
 Dini Qurumlarla İş Üzrə Dövlət Komitəsi

 İstinadlar